
Naslov: Z investicijami bodo nadaljevali

Napoved za voditelja:

Brežiški župan Ivan Molan je že napovedal, da namerava jeseni ponovno kandidirati za župana. Ob tem je predstavil tudi rezultate svoje petletnega županovanja in se pohvalil, da so v zadnjih petih letih občinski proračun s 15 milijonov povečali na 35 milijon evrov, tako je leta 2005 prišlo na prebivalca 624 evrov, letos pa bo že 1436 evrov. V občini se je v teh letih tudi precej zgradilo in z naložbami namerava občina nadaljevati tudi v bodoče.

T- Iz Brežic GORAN ROVAN /

X- Snemalec in montažer Jože Grajžl /

V zadnjih petih letih se lahko v brežiški občini med drugim pohvalijo, da so zgradili in obnovili osnovni šoli v Brežicah in na Bizeljskem, občinsko knjižnico, mestno hišo, mladinski center ter ustanovili Fakulteto za turizem. Letos naj bi stekla tudi gradnja športne dvorane pri brežiški osnovni šoli, ki so jo obljubljali že več let. 

T- IVAN MOLAN /
X- župan občine Brežice /

»Gradbeno dovoljenje naj bi bilo izdano nekje v roku dveh tednov, potem pa tudi razpis in jest upam, da nekje v enem letu naj bi bila ta dvorana tudi zgrajena, ki bo nekje vredna okoli 6 mio evrov.«

Ministrstvo za šolstvo gradi tudi telovadnico pri srednji šoli, zgraditi pa jo nameravajo tudi pri brežiški gimnaziji. In kako krajani gledajo na te naložbe?

T- MITJA KAČ /
»Ja, no vse skupi se mal vleče. Lahk bi blo to mal hitrej zgrajeno, drugače pa vsaj neki delamo, ne«

T- ANTON SUMRAK /
»Dobro, naj delajo, če majo s čim. Jest sem za. Ste zadovoljni? Ja, če so dobri gospodarji pa kr nej delajo.«

T- ANTON TASIČ /
»Vse kar pride v Brežice je dobro za Brežice in za dijake in za ljudi, ne. To pa rabimo dvorano.«

V občini si prizadevajo, da bi ob jezu bodoče brežiške hidro elektrarne uredili tudi večji rekreativni center.

T- IVAN MOLAN /
X- župan občine Brežice /

»Na jezeru HE bo možno veslanje, mi bi radi še imel poleg tega tudi nekako stezo za kajak in pa ostale stvari, poleg tega pa seveda naj bi bila tudi zgrajeno jezero, v katerem bi blo možno se kopat, sprehajat in pa počenjat še marsikaj drugega.«

Že v maju naj bi predstavili idejno zasnovo tega rekreativnega centra, kdaj bo zgrajen pa je seveda odvisno od zaključka gradnje hidro elektrarne.

